《东风齐著力 春怨》
明代·曹溶

寒食初分，酸风犹急，敝尽貂裘。宾朋广坐，乐事也难留。

况值频宾画角，人消瘦、懒上秦楼。驼峰底，丝丝鬓雪，尘满吴钩。

远泪不须流。从此去、岁华暖到箜篌。陌头草绿，辇道美人游。

竞劝金壶酒罢，轻帆动、细雨兰舟。谁知是，依然闪塞，不断新愁。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。